Die Noordelike ekonomiese streek (Russies: Се́верны экономи́ческий райо́н, Sewerni ekonomitsjeski rajon) is een van 12 ekonomiese streke van Rusland. Dit bestaan uit ’n groot vlakte in Europese Rusland. Die streek is 1 466 300 km2 groot en die bevolking is 5,7 miljoen volgens die 2002-sensus. Sowat 76 persent van die mense woon in die stede. Die gemiddelde bevolkingsdigtheid is 3,9/km2. Die belangrikste ekonomiese sektore in die gebied is mynbou, metaalbewerking, bosbou en voedsel (vissery), asook ystererts, nikkel, seldsame minerale, steenkool, olie en gas. Daar is ook diamante, chroom, titaan en goud. Die landbou bestaan hoofsaaklik uit vleis- en melkveeboerdery, asook die teling van varke, bokke en hoenders. Landbougewasse is veral aartappels, groente, veevoer en vlas. Die volgende deelgebiede val in die streek: Archangelsk-oblast Karelië Komi Moermansk-oblast Nenetsië Wologda-oblast Noordelike ekonomiese streek Geargiveer 9 Februarie 2005 op Wayback Machine (en) Hierdie artikel is vertaal uit die Nederlandse Wikipedia